  Майя Бывальцева Вань удмуртъёслэн «Удмурт Кенеш» огазеяськонзылэн флагез, Ижкарысь ёросъёстӥ ортчыса, гурт ёросъёсты котыръяны потӥз. 30-тӥ куарусёнэ со Дэбес ёросысь пусйымон интыосы вуылоз, ивортӥз огазеяськонлэн пресс-службаез. Удмуртъёслэсь огазеяськемзэс возьматӥсь тодмет Якшур-Бӧдьяысь гимназие, нылпи садэ, Кекоранысь школае но Ижкар – Балезино чугун сюресэз лэсьтӥсьёслы синпелет доры, Якшур гуртысь «Туклячиос» лулчеберет центре вуылӥз. Флагез асьсэ доры нуыны лыктӥзы шарканъёс. Туж шуныт пумитазы бӧдьяос, трос выльзэ адӟыса но тодыса отысь бертӥм. Ужрадзы сюлмысь дасямын вал: кырӟам, вераським, черкогуртэз учким, проектъёсынызы тодматским, чай но юим. Иськавынъёсынымы зэмос эшъёс луим, люкиськем но уг поты вал Елена Перевозчикова, «Удмурт Кенеш» огазеяськонлэн Шаркан ёросысь ёзэтэзлэн кивалтӥсез29-тӥ куарусёнэ «Удмурт Кенешлэн» флагез Каргурезе тубаз. Со Шаркан ёрослэн одӥгез данъяськымон но тодмамон интыез луэ. Дауркылъёсъя татын алангасаръёс, удмурт батыръёс, улӥзы. Вашкала дыръя удмуртъёс та гурезь вылысь бадӟым кыз дорын вӧсясько вылэм. Вӧсяськон гурезь йылэ «Удмурт Кенешлэн» флагез вуылӥз бере, та дырысен огазеяськонлэн вань ужъёсыз капчиен мед лэсьтӥськозы, калыклы пайдаё мед луозы! Алангасаръёслэсь кужымзэс, зол луэмзэс пыӵатӥмы флаге, та дырысен «Удмурт Кенеш» эшшо но мед кужмогес, юнгес луоз шуыса Елена Перевозчикова, «Удмурт Кенеш» огазеяськонлэн Шаркан ёросысь ёзэтэзлэн кивалтӥсезШарканъёс доразы бускель Дэбес ёросысь кенешчиосты пумитазы. Ӵошен Тол Бабай доры, шаертодонъя музее, выль Лулчеберет юртазы вуылӥзы. Кунооссы огазеяськонлэсь флагзэ сьӧразы нуизы. Тодэ вайытом, «Удмурт Кенеш» огазеяськон 30 ар тырмонэз азьын «Удмурт Кенеш» огазея» марафон ялӥз. Со улсын солэн куншетэз шаерысьтымы вань ёросъёсысь но бускель улосвылъёсысь удмуртъёс доры вуылоз но берен Ижкаре берытскоз. Тегъёс: Мерлык Дэбес Шаркан Удмуртия УдмуртКенеш Якшур-Бӧдья  